പിപ്പാ ബക്ക

ഒരു ഇറ്റാലിയൻ ഫെമിനിസ്റ്റ് കലാകാരിയാണ് പിപ്പാ ബക്ക എന്നറിയപ്പെടുന്ന ഗ്യൂസെപ്പിന പാസ്ക്വലിനോ ഡി മറീനോ (9 ഡിസംബർ 1974 - 31 മാർച്ച് 2008). "വിവിധ ജനങ്ങളും രാജ്യങ്ങളും തമ്മിലുള്ള വിവാഹം" എന്ന മുദ്രാവാക്യത്തിന് കീഴിൽ ലോകസമാധാനം പ്രോത്സാഹിപ്പിക്കുന്നതിനായി ഒരു സഹ കലാകാരിയുമായി ചേർന്ന് അന്താരാഷ്ട്ര തലത്തിൽ ഹിച്ച്ഹൈക്ക് ചെയ്തു.  ട്രെക്കിംഗിനിടെ അവർ പ്രതീകാത്മകമായി വിവാഹ വസ്ത്രം ധരിച്ചിരുന്നു.

2008 മാർച്ച് 31 ന് തുർക്കിയിലെ ഗെബ്‌സെയിൽ വച്ച് പിപ്പ ബക്കയെ കാണാതായി. 2008 ഏപ്രിൽ 11 ന് അതേ നഗരത്തിൽ അവരുടെ മൃതദേഹം കണ്ടെത്തി. പിന്നീട് ഒരാളെ പോലീസ് അറസ്റ്റ് ചെയ്തു.

 "ബ്രൈഡ്സ് ഓൺ ടൂർ" 
"ബ്രൈഡ്സ് ഓൺ ടൂർ" എന്നറിയപ്പെടുന്ന ലോകസമാധാന ശ്രമത്തിന്റെ ഭാഗമായിരുന്നു ബക്ക, അതിനായി അവരും സഹ കലാകാരി സിൽവിയ മോറോയും 2008 മാർച്ച്  ന് ഇറ്റലിയിലെ മിലാനിൽ നിന്ന് പുറപ്പെട്ടു. വെളുത്ത വിവാഹ വസ്ത്രങ്ങൾ ധരിച്ച അവർ ബാൽക്കണിലൂടെ സഞ്ചരിച്ച് 2008 മാർച്ച് 20 ന് തുർക്കിയിലെത്തി. മിഡിൽ ഈസ്റ്റിലൂടെ സഞ്ചരിക്കാൻ അവർ പദ്ധതിയിട്ടിരുന്നു, അവരുടെ അവസാന ലക്ഷ്യസ്ഥാനം ജറുസലേം ആയിരുന്നു.   അവരുടെ വസ്ത്രധാരണത്തെക്കുറിച്ച്, അവർ അവരുടെ വെബ്‌സൈറ്റിൽ ഇങ്ങനെ റിപ്പോർട്ട് ചെയ്തു, "ഞങ്ങൾ കൊണ്ടുപോകുന്ന ഒരേയൊരു വസ്ത്രമാണിത് - യാത്രയ്ക്കിടയിൽ അടിഞ്ഞുകൂടിയ എല്ലാ കറകളും ഇതിലുണ്ടാവും."  

തന്റെ സഹോദരിയുടെ ഹിച്ച്‌ഹൈക്കിംഗ് പദ്ധതികളെക്കുറിച്ചും അവരുടെ ശരീരം കണ്ടെത്തിയതിന്റെ വെളിച്ചത്തിലും,  സഹോദരൻ മരിയ ഇറ്റാലിയൻ വാർത്താ ഏജൻസിയായ എ‍എൻഎസ്‍എ യോട് ഇങ്ങനെ പറഞ്ഞു, "അവളുടെ യാത്രകൾ ഒരു കലാപരമായ പ്രകടനത്തിനും സമാധാനത്തിന്റെയും വിശ്വാസത്തിന്റെയും സന്ദേശം നൽകുന്നതിനുമായിരുന്നു, എന്നാൽ എല്ലാവരും വിശ്വാസത്തിന് അർഹരല്ല... ഞങ്ങൾ പ്രത്യേകിച്ച് ആശങ്കാകുലരായില്ല, കാരണം അവൾ ഒരുപാട് നാളായി ഹിച്ച്ഹൈക്കിംഗ് നടത്തുകയായിരുന്നു, അതിനാൽ അപകടകരമായ സാഹചര്യങ്ങൾ ഒഴിവാക്കാൻ അവൾ പ്രാപ്തയായിരുന്നു. . . കലയ്ക്ക് വേണ്ടി പ്രവർത്തിക്കുമ്പോൾ അവൾ ദൃഢനിശ്ചയമുള്ള വ്യക്തിയായിരുന്നു." 

 അപ്രത്യക്ഷമാകൽ 
ഇസ്താംബൂളിൽ എത്തുന്നതിന് തൊട്ടുമുമ്പ് ബക്കയും കൂട്ടുകാരിയും ബെയ്റൂട്ടിൽ വീണ്ടും കണ്ടുമുട്ടാൻ പദ്ധതിയിട്ട് വേർപിരിഞ്ഞു. മാർച്ച് 31ന് ശേഷം ബക്കയെ കാണാതായി. അവരുടെ ക്രെഡിറ്റ് കാർഡ് അന്ന് ഉച്ചയ്ക്ക് ഉപയോഗിച്ചതായി റിപ്പോർട്ടുണ്ട്. ഇസ്താംബൂളിന്റെ തെക്കുകിഴക്ക്  മാറി ഗെബ്‌സെയ്ക്ക് സമീപമുള്ള ചില കുറ്റിക്കാടുകൾക്ക് സമീപം ബക്കയുടെ നഗ്നവും കഴുത്ത് ഞെരിച്ച് ജീർണിച്ചതുമായ മൃതദേഹം കണ്ടെത്തി. 

അവളുടെ ശരീരത്തിലേക്ക് പോലീസിനെ നയിച്ച ആൾ, മുറാത്ത് കരാട്ടസിനെ,  പോലീസ് കസ്റ്റഡിയിലെടുത്തു. മാർച്ച് 31 ന് ഒരു പെട്രോൾ സ്റ്റേഷനിൽ നിന്ന് ബക്കയെ തന്റെ ജീപ്പിൽ കയറ്റിയ ശേഷം ബലാത്സംഗം ചെയ്യുകയും കഴുത്ത് ഞെരിച്ച് കൊല്ലുകയും ചെയ്തതായി അയാൾ സമ്മതിച്ചതിന് ശേഷം അയാളെ അറസ്റ്റ് ചെയ്തു. ഡിഎൻഎ പരിശോധനയിൽ കരാട്ടാസ് മാത്രമല്ല, ബക്ക ഒന്നിലധികം ആളുകളാൽ ബലാത്സംഗം ചെയ്യപ്പെട്ടതായി സൂചിപ്പിക്കുന്നു. താൻ മയക്കുമരുന്നിന്റെയും മദ്യത്തിന്റെയും ലഹരിയിലായിരുന്നെന്നും എന്താണ് സംഭവിച്ചതെന്ന് ഓർമയില്ലെന്നും അയാൾ പറഞ്ഞു. 

ഇരയുടെ മൊബൈൽ ഫോണിലേക്ക് സ്വന്തം സിം കാർഡ് ഇട്ടതിന് ശേഷമാണ് ഇയാളെ കണ്ടെത്തിയത്- മോഷണക്കുറ്റത്തിന് ഇയാൾക്ക് നേരത്തെ ശിക്ഷയുണ്ടായിരുന്നതിനാൽ ഈ വിവരം പോലീസിനെ അറിയിക്കുകയായിരുന്നു. ബക്കയുടെ കുടുംബത്തിന്റെ അഭിഭാഷകൻ പറയുന്നതനുസരിച്ച്, ബക്കയുടെ സ്വന്തം വിവരങ്ങൾ മൊബൈൽ ഉപകരണത്തിൽ നിന്ന് മായ്ച്ചതിനാലും, മൂന്നാം ക്ലാസിന് ശേഷം സ്കൂൾ വിട്ടുപോയതിനാൽ ഇംഗ്ലീഷ് സംസാരിക്കാൻ കഴിയാത്തതിനാലും,  കുറഞ്ഞത് ഒരു കൂട്ടാളിയെയെങ്കിലും ആയാൾക്കൊപ്പം ഉണ്ടായിരുന്നതായി സൂചിപ്പിക്കുന്നു.

 പ്രതികരണങ്ങൾ 
തുർക്കി പ്രസിഡന്റ് അബ്ദുള്ള ഗുൽ ഇറ്റാലിയൻ പ്രസിഡന്റ് ജോർജിയോ നപ്പോളിറ്റാനോയെ വിളിച്ച് ദുഃഖം അറിയിച്ചു. ടുഡേസ് സമാനിലെ ഒരു കമന്ററി, സ്ത്രീയുടെ മരണത്തിൽ ദുഃഖം പ്രകടിപ്പിക്കുമ്പോൾ, ബക്ക കേസിൽ തുർക്കി രാഷ്ട്രീയക്കാർ "വിദേശികളോട്" കാണിക്കുന്ന അപകർഷതയെ വിമർശിച്ചു. വിദേശികളുടെ മുന്നിൽ ഉണ്ടായ നാണക്കേട് കാരണമുണ്ടായ തുർക്കിയുടെ ആശങ്ക പരിഗണിക്കാതെ സ്ത്രീകൾക്കെതിരായ അതിക്രമങ്ങൾ പോലുള്ള പ്രാദേശിക പ്രശ്നങ്ങൾ പരിഹരിക്കപ്പെടണമെന്ന് കോളമിസ്റ്റ് വാദിച്ചു. തുർക്കിയിലെ ഏറ്റവുമധികം വിറ്റഴിക്കപ്പെടുന്ന പത്രമായ ഹുറിയറ്റ് കൊലപാതകത്തെക്കുറിച്ച് "ഞങ്ങൾ ലജ്ജിക്കുന്നു" എന്ന തലക്കെട്ടിൽ ഒരു ലേഖനം പ്രസിദ്ധീകരിച്ചു.

 സിനിമ 
ബക്കയുടെ കഥയെ അടിസ്ഥാനമാക്കിയുള്ള ഒരു ഡോക്യുമെന്ററി, ലാ മാരി (ദി ബ്രൈഡ്), ഫ്രഞ്ച് ചലച്ചിത്ര നിർമ്മാതാവ് ജോയൽ കർട്സ് 2012 ൽ സംവിധാനം ചെയ്തു. ചിത്രത്തിന്റെ ഷൂട്ടിങ്ങിനിടെ ഫിലിം ടീം വീണ്ടെടുത്ത അവരുടെ ക്യാമറയിൽ നിന്നുള്ള വീഡിയോ ആർക്കൈവുകൾ ഈ ഡോക്യുമെന്ററിയിൽ കാണാം.

 അവലംബം 

 പുറം കണ്ണികൾ 

 ഔദ്യോഗിക വെബ്സൈറ്റ്
വർഗ്ഗം:2008-ൽ മരിച്ചവർ
വർഗ്ഗം:1974-ൽ ജനിച്ചവർ